Jittellgħu l-poloz tan-National Amatuer 2021/22 Il-Ġimgħa ttellgħu l-poloz tan-National Amateur League fis-sala ewlenija tas-Centenary Stadium, mis-Segretarju Ġenerali tal-Malta Football Association, Angelo Chetcuti u l-ex goalkeeper tat-team nazzjonali Malti, Ernest Barry, fil-preżenza tad-Direttur tal-MFA Football Operations. Dan il-kampjonat se jibda fis-17/18 ta' Settem­bru, se jkun maqsum f'żewġ gruppi ta' 10 timijiet u 9 timijiet rispettivament. Iż-żewġ gruppi jintlagħbu fuq żewġ rounds u l-aħħar partita mill-ewwel fażi tintlagħab fl-20 ta' Marzu. Il-play-offs jintemmu bil-finali fid-9 ta' April 2022. Il-logħbiet jintlagħbu nhar ta' Sibt u Ħadd fis-Centenary Stadium, il-Victor Tedesco Stadium, is-Sirens Stadium u l-Luxol Stadium. It-team li jtemm fil- quċċata ta' kull grupp se jkun promoss flimkien ma' team ieħor li jirbaħ il-play-offs. It-timijiet kienu maqsuma f'erba' pots: Pot 1: Qormi u t-timijiet li ġew relegati miċ-Challenge League u t-timijiet li spiċċaw fit-tieni post fil-gruppi rispettivi fl-istaġun li għadda; Pot 2: it-timijiet li spiċċaw fit-tielet, ir-raba' u l-ħames post fl-istaġun li għadda; Pot 3: it-timijiet li spiċċaw fis-sitt u s-seba' post; Pot 4: l-uni­ku team li spiċċa fit-tmien post fl-istaġun li għadda. It-timijiet fi Grupp A huma Attard, Siġġiewi, Ta' Xbiex, Dingli Swallows, Birżebbuġa St Peters, Msida St Joseph, Għargħur, Xagħra Tornadoes, Għaxaq u Kalkara United. Min-naħa l-oħra, Grupp B jikkonsisti minn Zurrieq, Mellieħa, Sta Venera Lightnings, Zabbar St. Patrick, Kirkop United, Qormi, Mdina Knights, Mtarfa u Marsaskala. Il-programm tal-ewwel ġurnata huwa: Ta' Xbiex v Dingli S.